Ռոբերտ Ռեդֆորդ

Ռոբերտ Ռեդֆորդ, լրիվ անուն ազգանունը՝ Չառլզ Ռոբերտ Ռեդֆորդ կրտսեր (, ), ամերիկացի դերասան, ռեժիսոր և պրոդյուսեր, Օսկարի կրկնակի դափնեկիր, Լավագույն ռեժիսոր անվանակարգում և 1 պատվավոր Օսկար 2002 թ. Սիդնի Պուատյեի հետ։

Խաղացել է մոտ 60 ֆիլմում, 30-ից ավելի ֆիլմերի ռեժիսոր է և պրոդյուսեր, առավել հայտնի է «Բուչ Քեսիդին և Սանդենս Քիդը», «Խաբեություն», «Քոնդորի երեք օրերը», «Ողջ նախագահական շքախումբը», «Սովորական մարդիկ» և «Աֆրիկայից» ֆիլմերում խաղացած դերերով։ Օսկարը ստացել է առաջին իսկ ռեժիսորական աշխատանքի համար, 1980 թվականին նկարահանված «Սովորական մարդիկ» դրամայի համար։

Կենսագրություն 
Ռոբերտ Ռեդֆորդը ծնվել է 1936 թվականին։ Մայրը՝ Մարթա Վ. Հարթ, ծնվել է Տեխասում, հայրը՝ Չառլզ Ռովերտ Ռեդֆորդ ավագը (1914–91), եղել է կաթնավաճառ, այնուհետև աշխատել է «Standard Oil Company» նավթային ընկերությունում որպես հաշվապահ։ Ռեդֆորդը ունի անգլիական, հրեական և շոտլանդական արմատներ։ Ավարտել է Բոուլդերի Կոլորադյան համալսարանը 1955 թվականին, եղել է համալսարանի բեյսբոլի թիմի անդամ, երկար տարիներ զբաղվել է սպորտով, մի քանի ֆիլմերում նկարահանվել է առանց փոխարինող կասկադյորի։

1958 թվականին ամուսնացել է մորմոն Լոլե Ջին Վան Վանեգենի (Lola Jean Van Wagenen) հետ, ով ծնունդով Յուտա նահանգից էր։ Նրանք ունեցել են 4 երեխա՝ Սքոթ Էնթոնի, Շոնա Ջին, Դեյվիդ Ջեյմս և Էմի Ռեդֆորդ։ Լոլան և Ռեդֆորդը ամուսնալուծվել են 1985 թվականին։

Ռոբերտ Ռեդֆորդը ունի 7 թոռ։

2009 թ. հուլիսին ամուսնացել է իր խաղընկերուհի Սիբիլլա Շագարշի հետ։

1981 թվականին Ռբորետ Ռեդֆորդը իր տան գտնվող տարածքում հիմնել է ամերիկյան անկախ կինոյի «Սանդենս» ինստիտուտը։ Նա ներկայումս Յուտա նահանգի ամենամեծ հողասեփականատերերից մեկն է, նրան է պատկանում մոտ 5500 ակր մակերեսով հողատարածք։

Ծանոթագրություններ

Արտաքին հղումներ 
  Sundance Founder Robert Redford on His Life, His Activism and the Importance of Independent Films - Democracy Now, հունվար 2010

Գրականություն 
Callan, Michael Feeney (2011). Robert Redford։ the biography. New York, New York։ Alfred A. Knopf. ISBN 978-0679450559.

Ամերիկացի դերասաններ
Ամերիկացի ռեժիսորներ
1936 ծնունդներ
Օգոստոսի 18 ծնունդներ
Ազատության նախագահական մեդալով պարգևատրվածներ
BAFTA մրցանակի դափնեկիրներ
Ամերիկացի պրոդյուսերներ
Օսկարակիրներ
Ամերիկացիներ իռլանդական ծագմամբ
«Ոսկե գլոբուս» մրցանակի դափնեկիրներ
Ամերիկացի տղամարդ թատերական դերասաններ
Պատվո լեգեոնի շքանշանի ասպետներ
Ամերիկացի տղամարդ կինոդերասաններ
Լավագույն ռեժիսոր Օսկարի մրցանակակիրներ
Ամերիկացի կինոռեժիսորներ
Ամերիկացի կինոպրոդյուսերներ
Ամերիկացի հեռուստապրոդյուսերներ
Ամերիկացի հեռուստատեսային դերասաններ
Ամերիկացի հասարակական գործիչներ
Ամերիկացի կինոարտադրողներ
Ամերիկացի գործարարներ